**Jamaal Lascelles** (talaffuzi: *Jamol Lascelles*; 1993-yil 11-noyabrda Angliyada tugʻilgan) — „Newcastle United" futbol klubida markaziy himoyachi sifatida oʻynaydi. Angliya yoshlar jamoasida ham oʻynagan.

Biografiyasi
------------

Jamaal Lascellesning otasi basketbolchi boʻlgan va Buyuk Britaniyaning 18 yoshgacha boʻlgan basketbol jamoasini boshqargan. Jamaal Lascellesning akasi ham basketbolchi va Buyuk Britaniya terma jamoasida oʻynagan. Jamaalning Jalen ismli ukasi ham bor. Jamaal Lascelles ham yoshlar klublarida basketbol oʻynagan, ammo keyinchalik futbolga qiziqishi ortib borgan.

Klublardagi faoliyati
---------------------

Jamaal Lascelles „Nottingham Forest" futbol klubi bitiruvchisi. 2011-yil boshida, u professional darajada debyut qilmasdanoq, Angliyaning yetakchi klublari Jamaalga qiziqish bildirishgan. Londonning „Arsenal" futbol klubi 17 yoshli Jamaal uchun 5 million funt taklif qilgan, „Liverpool", „Tottenhem" va „Manchester City" futbol klublari ham uni sotib olish taklifini bergan. Biroq, „Nottingham Forest" futbol klubi barcha takliflarni rad etgan va 2011-yil mart oyida Jamaal Lascelles bilan birinchi professional shartnomasini imzolagan.

Jamaal Lascelles „Nottingham Forest" futbol klubi safidagi debyutini 2012-yilning 31-yanvarida amalga oshirgan. U „Burnley" futbol klubiga qarshi oʻyinda debyut qilgan.

Xalqaro faoliyati
-----------------

2011-yil 29-mart kuni Jamaal Lascelles 19 yoshgacha boʻlgan Angliya terma jamoasida Gollandiyaga qarshi oʻrtoqlik uchrashuvida debyut qilgan. Umuman olganda, u 2011—2012- yillarda ushbu jamoada 8 ta oʻyin oʻtkazgan. 2011-yilning 12-aprelida Jamaal Lascelles Angliyaning 18 yoshgacha boʻlgan terma jamoasida oʻzining yagona uchrashuvini Italiyadan kelgan tengdoshlari bilan oʻtkazgan. 2013-yilda Jamaal Lascelles murabbiy Peter Taylor tomonidan Angliya terma jamoasining yoshlar oʻrtasidagi jahon chempionati tarkibiga kiritilgan. U guruh bosqichining birinchi oʻyinini Iroq termasiga qarshi toʻliq oʻtkazgan, qolgan ikkitasini zaxirada oʻtkazgan.

Futbolchining debyuti Yevropa chempionati saralash turniri doirasida Moldova terma jamoasiga qarshi o‘yinda bo‘lib o‘tgan. Jamaal Lascelles asosiy tarkibda maydonga tushgan va butun oʻyinni maydonda oʻtkazgan. 2014-yilning 17-noyabr kuni Fransiya yoshlar terma jamoasi bilan o‘rtoqlik o‘yinida ham qatnashib, butun uchrashuvda to‘liq ishtirok etgan.

Statistika
----------

| Jamoa   | Mamlakat | Mavsum |
| --- | --- | --- |
| Nottingham Forest F. C. |  Angliya | 2011—2014 |
| Stevenage F. C. (ijara) |  Angliya | 2012 |
| Newcastle United F. C. |  Angliya | 2014 |
| Nottingham Forest F. C. (ijara) |  Angliya | 2014—2015 |
| Newcastle United F. C. |  Angliya | 2015 |

Manbalar
--------

1. ↑  „Factfile: Jamaal Lascelles" (en).  Newcastle United (9-avgust 2014-yil). 1-iyul 2016-yilda asl nusxadan arxivlandi. Qaraldi: 2-iyun 2016-yil.
2. ↑  „Rema Lascelles - 2013-2014 Men's Basketball" (en).  Hawai'i Pacific University Sharks. 6-mart 2019-yilda asl nusxadan arxivlandi. Qaraldi: 2-iyun 2016-yil.
3. 1 2  „Forest tie up rising young defender Jamaal Lascelles" (en).  Nottingham Post (30-mart 2011-yil). 12-iyul 2015-yilda asl nusxadan arxivlandi. Qaraldi: 2-iyun 2016-yil.
4. ↑  „Nottingham Forest rejected a £5m bid for rookie defender Lascelles in January" (en).  Nottingham Post (21-aprel 2011-yil). 12-iyul 2015-yilda asl nusxadan arxivlandi. Qaraldi: 2-iyun 2016-yil.
5. ↑  „Burnley's Jay Rodriguez headed a goal in each half to send Nottingham Forest to a sixth straight defeat." (en).  BBC Sport (31-yanvar 2012-yil). 25-may 2021-yilda asl nusxadan arxivlandi. Qaraldi: 2-iyun 2016-yil.
6. ↑  „Jamaal Lascelles" (en).  TheFA.com. 9-oktabr 2014-yilda asl nusxadan arxivlandi. Qaraldi: 5-iyun 2016-yil.